కొనుగోళ్ల కోసం న్యూ టెక్ రూ.20కోట్ల కేటాయింపు
Hanumantha Reddy| Last Modified      శుక్రవారం,  4 జులై 2008 (13:00 IST)
గుర్గాన్ కేంద్రంగా పనిచేస్తున్న టెలికాం మౌళికసదుపాయాల సర్వీస్ ప్రొవైడర్ న్యూ టెక్ ఇండియా.. కొనుగోళ్ల కోసం సుమారు రూ.20కోట్లు కేటాయించేలా ప్రణాళిక చేసినట్లు ప్రకటించింది. అంతర్జాతీయ మార్కెట్ విఫణిలోని కంపెనీలను కైవసం చేసుకోవాలని నిర్ణయించినట్లు తెలిపింది.
కంపెనీలను కొనుగోలు చేయడం ద్వారా తమ కంపెనీని అంతర్జాతీయంగా విస్తరించవచ్చనే ఉద్ధేశ్యంతో ఈ నిర్ణయం తీసుకున్నట్లు తెలిపింది. అమెరికా, మధ్యప్రాచ్య, ఉత్తరఆఫ్రికా తదితరదేశాల్లో కార్యకలాపాలను నిర్వహించే కంపెనీలను కొన్ని గుర్తించామని న్యూ టెక్ ఇండియా మేనేజింగ్ డైరెక్టర్ ఇందర్ శర్మా విలేకరులకు తెలిపారు.
తాము గుర్తించిన ఈ కంపెనీలతో త్వరలోనే  ఒప్పందాన్ని కుదుర్చుకుంటామని శర్మా పేర్కొన్నారు. వివిధ అంశాలకై కేటాయించిన వంద కోట్ల నిధుల్లో రూ.20కోట్లు కొనుగోళ్లకు కేటాయించినట్లు స్పష్టం చేశారు. ఈ నిధులను ఇనిషియల్ పబ్లిక్ ఆఫరింగ్ ద్వారా సమీకరిస్తామని వెల్లడించారు.
సంబంధిత వార్తలు